**УТВЪРЖДАВАМ:………………/П/...............................**

**КАЛОЯН ХРИСТОВ ТОПАЛОВ**

**ПРЕДСЕДАТЕЛ**

**НА СОФИЙСКИ ГРАДСКИ СЪД**

**П Р О Т О К О Л**

за разглеждане, оценка и класиране на постъпилите оферти за възлагане на обществена поръчка за услуга, по реда на чл. 187, ал. 1 от Закона за обществените поръчки с предмет: „Изработване на акцидентни материали и подвързване на печатни издания за нуждите на Софийски градски съд”, съставен на основание чл. 97, ал. 4 от ППЗОП.

На 15.06.2017 г, в сградата на Софийски градски съд на адрес: гр. София. бул. „Витоша” № 2, ет. 1, кабинет № 72, се проведе открито заседание на Комисия в състав:

Председател: Благовест Димов;

Членове: 1. Ангелина Паунова

2. Захари Чавдаров,

със задача да отвори, разгледа, оцени и класира постъпилите оферти за възлагане на обществена поръчка за услуга, по реда на чл. 187, ал.1 от Закона за обществените поръчки, с предмет: „Изработване на акцидентни материали и подвързване на печатни издания за нуждите на Софийски градски съд“.

Комисията е назначена със Заповед № РД-08-2256 от 14.06.2017 г. на Председателя на СГС, във връзка с негова Заповед № РД-08-1997 от 30.05.2017 г. за откриване на способ за възлагане на упоменатата по-горе обществена поръчка чрез събиране на оферти с обява.

На 31.05.2017 г. в профила на купувача е публикувана обява с изх. № 721/31.05.2017 г., за събиране на оферти по чл. 187, ал. 1 от ЗОП, като на същата дата е публикувана и кратка информация за обявата на Портала за обществени поръчки под номер 9064823.

Поради обстоятелството, че в рамките на първоначално обявения срок за подаване на оферти, от страна на участниците постъпиха по-малко от три оферти, със Заповед на Председателя на СГС № РД-08-2156/08.06.2017 г., срокът за подаване на оферти бе удължен до 13 юни 2017 г., като на същата дата бе публикувана и кратка информация за удължения срок на Портала за обществени поръчки под номер 9065081. В удължения срок не постъпиха други оферти.

Комисията започна работа след като от служба „Регистратура" при СГС с приемо-предавателен протокол бяха предадени всички постъпили оферти и след като включените в състава на Комисията лица подписаха декларации по чл. 103, ал. 2 от ЗОП.

Заседанието на Комисията бе открито от Председателя в 10.00 ч., след като бе установено, че Комисията е в пълния си състав и че в рамките на предварително обявения и на удължения срок за подаване на оферти, в служба „Регистратура" на СГС са постъпили две такива, както следва:

- оферта с вх. № 76378/07.06.2017 г. от участник „МКД – 96“ ООД, ЕИК 121365900;

- оферта с вх. № 76426/07.06.2017 г. от участник „АЛФАСТАР.БГ“ ЕООД, ЕИК 203721776.

**I.** На основание чл. 97, ал. 3 от ППЗОП, Комисията пристъпи към отваряне на офертите по реда на тяхното постъпване и обявяване на ценовите предложения, в присъствието на следните представители на участниците:

Петя Михайлова Дойчинова – пълномощник на управителя на „МКД – 96“ ООД.

След като се убеди, че офертите са постъпили в срок, в запечатана непрозрачна опаковка, с посочени върху нея данни в съответствие с изискванията на Възложителя, Комисията пристъпи към отваряне на постъпилите оферти и обявяване на ценовите предложения на участниците, по реда на тяхното постъпване, както следва:

**1.** Участник „МКД – 96“ ООД, ЕИК 121365900, е подал оферта с вх. № 76378/07.06.2017 г., с която кандидатства и за двете обособени позиции. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. В съответствие с чл. 97, ал. 3 от ППЗОП, Комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1 : „Изработване на акцидентни материали” е **183,97** лв. (сто осемдесет и три лева и деветдесет и седем стотинки) без ДДС, съответно **220,76** лв. (двеста и двадесет лева и седемдесет и шест стотинки) с ДДС.

Предложена цена от участника за изпълнение на поръчката по обособена позиция № 2: „Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП” е **18,60** лв. (осемнадесет лева и шестдесет стотинки) без ДДС, съответно **22,32** лв. (двадесет и два лева и тридесет и две стотинки) с ДДС.

**2.** Участник „АЛФАСТАР.БГ“ ЕООД, ЕИК 203721776, е подал оферта с вх. № 76426/07.06.2017 г., с която кандидатства и за двете обособени позиции. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. В съответствие с чл. 97, ал. 3 от ППЗОП, Комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1 : „Изработване на акцидентни материали” е **199,50** лв. (сто деветдесет и девет лева и петдесет стотинки) без ДДС, съответно **249,40** лв. (двеста четиридесет и девет лева и четиридесет стотинки) с ДДС.

Предложена цена от участника за изпълнение на поръчката по обособена позиция № 2: „Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП” е **6,30** лв. (шест лева и тридесет стотинки) без ДДС, съответно **7,56** лв. (седем лева и петдесет и шест стотинки) с ДДС.

След обявяване на ценовите предложения на участниците, Комисията обяви публичната част от заседанието за приключила. Председателят на Комисията обяви, че същата ще продължи своята работа на 15.06.2017 г. в 11:00 часа.

**II.** На 15.06.2017 г. в 11.00 часа, в закрито заседание, Комисията продължи работата си по разглеждане и оценяване на офертите, съобразно предварително обявените от Възложителя условия, изисквания и критерий за възлагане.

Комисията констатира, че предложената за изпълнение на обособена позиция № 2 от предмета на поръчката („Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП”), цена от участника „АЛФАСТАР.БГ“ ЕООД, в размер от шест лева и тридесет стотинки без ДДС, е *почти три пъти по-ниска* от предложената от другия участник цена за изпълнение на същата обособена позиция. По този начин офертата на „АЛФАСТАР.БГ“ ЕООД се явява необичайно благоприятна по смисъла на чл. 72 от ЗОП.

На основание чл. 72, ал. 1 от ЗОП, Комисията единодушно РЕШИ да изпрати искане за подробна писмена обосновка за начина на образуване на така предложената цена. Искането бе изпратено на 15.06.2017 г. на посочения в офертата на участника електронен адрес - [alfa\_star@mail.bg](mailto:alfa_star@mail.bg). с указания до участника в петдневен срок от получаване на искането, да представи в регистратурата на СГС писмената си обосновка.

Комисията обяви, че ще продължи работата си след изтичане на посочения срок.

На 22.06.2016 г. от 10:00 часа Комисията продължи своята работа в състав:

Председател: Благовест Димов;

Членове: 1. Ангелина Паунова

2. Захари Чавдаров,

Комисията констатира, че в определения срок за представяне на писмена обосновка, от страна на „АЛФАСТАР.БГ“ ЕООД не е постъпила такава в регистратурата на СГС.

Поради непредставянето на писмената обосновка, на основание чл. 107, т. 3 във вр. с чл. 72, ал. 1 от ЗОП, Комисията единодушно РЕШИ да отстрани „АЛФАСТАР.БГ“ ЕООД от участие в събирането на оферти с обява за обособена позиция № 2 от поръчката: „Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП”.

Комисията пристъпи към преглед на приложената документация и представените мостри от участниците по реда на постъпване на офертите им, както следва:

При извършения преглед на офертата на участник „МКД – 96“ ООД, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. След извършен преглед на представените от участника мостри на акцидентните материали се установи, че предлаганите акцидентни материали съответстват на техническата спецификация на Възложителя.

При извършения преглед на офертата на участник „АЛФАСТАР.БГ“ ЕООД, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. След извършен преглед на представените от участника мостри на акцидентните материали се установи, че предлаганите акцидентни материал съответстват на техническата спецификация на Възложителя.

**III.** Комисията пристъпи към класиране на офертите, съобразно заложения от Възложителя критерий за тяхната оценка – „най-ниска цена”.

**За обособена позиция № 1 –** „Изработване на акцидентни материали”:

1 място – оферта на „МКД – 96“ ООД, ЕИК 121365900, с предложена цена от **183,97** лв. (сто осемдесет и три лева и деветдесет и седем стотинки) без ДДС;

2 място – оферта на „АЛФАСТАР.БГ“ ЕООД, ЕИК 203721776, с предложена цена от **199,50** лв. (сто деветдесет и девет лева и петдесет стотинки) без ДДС.

**За обособена позиция № 2 -** „Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП”:

1 място – оферта на „МКД – 96“ ООД, ЕИК 121365900, с предложена цена от **18,60** лв. (осемнадесет лева и шестдесет стотинки) без ДДС.

Въз основа на така извършеното класиране, Комисията предлага за изпълнител на обществена поръчка с предмет: „Изработване на акцидентни материали и подвързване на печатни издания за нуждите на Софийски градски съд”, класирания на първо място участник по двете обособени позиции, а именно:

**„МКД – 96“ ООД, ЕИК 121365900, със седалище и адрес на управление: гр. София, бул. „Дондуков“ № 62-А, ет. 6, ап. 9.**

Комисията приключи своята работа в 11:00 ч. на 22.06.2017 г., след което настоящият протокол, бе представен на Възложителя за утвърждаване, съгласно чл. 97, ал. 4 от ППЗОП.

Копие на утвърдения протокол да бъде публикувано в профила на купувача на Възложителя и да бъде изпратено в същия ден на участниците на посочените от тях адреси за контакт.

КОМИСИЯ:

Председател:

……**/П/**……..

Членове:

1 …. **/П/** ……

2. ….**/П** ……..